Benignitate Salvatoris largitum est humano generi ut ex rebus quas possident æterna requies valeat adipisci. Igitur ego, in Dei nomine, Richoardus dono Deo et sanctis apostolis ejus Petro et Paulo, ad locum Cluniacum, aliquid ex rebus meis quæ sunt site in pago Matisconensi, in vicaria Buferias: hoc est boscum qui terminatur a mane terra Sancti Petri, a meridie via publica, a sero terra Ermenoldi, a cirtio rivo volvente; et in alio loco, in villa Maceriaco, unum pratum quod terminatur a mane via publica, a meridie rivo volvente, a sero terra Sancti Petri, a cirtio prata Ermenaldi. Infra istas terminationes, totum dono pro remedio animæ meæ et patris ac matris meæ et fratris mei Uberti. Si quis autem contradixerit, non valeat vindicare quod repetit, sed iram Dei omnipotentis omniumque sanctorum incurrat, nisi emendaverit; insuper et coactus auri libras III persolvat, et postea hæc donatio firma et stabilis permaneat, stipulatione subnixa. S. Richoardi, qui fieri et firmare rogavit. S. Igberti. S. Otberti. S. Rothardi. S. Selgii. S. Bernardi. S. Radaldi. S. Fulcranni. Data mense aprili, anno XV Lotharii regis.